Z A P I S N I K

sa 12. sjednice Upravnog vijeća Pučkog otvorenog učilišta Samobor održane 2.10.2022. s početkom u 18 sati u prostoru POU Samobor.

Sjednici nazoče svi članovi Upravnog vijeća, ravnateljica POU Samobor te sindikalna povjerenica.

Članovi Upravnog vijeća POU Samobor utvrdili su da postoji kvorum i da se mogu donositi pravovaljane odluke te su jednoglasno prihvatili predloženi

DNEVNI RED

1. Verifikacija zapisnika s prethodne sjednice
2. Donošenje Prijedloga Financijskog plana POU Samobor za 2023. godinu s projekcijama za 2024. i 2025. godinu s pripadajućim obrazloženjem
3. Donošenje odluke o poništavanju postupka jednostavne nabave plina
4. Razno

Ad 1.

Članovi Upravnog vijeća jednoglasno prihvaćaju Zapisnik s 11. sjednice UV-a u tekstu datom za sjednicu.

Ad 2.

Upravno vijeće Pučkog otvorenog učilišta na prijedlog ravnateljice donosi

ZAKLJUČAK

Donosi se Prijedlog Financijskog plana POU Samobor za 2023. godinu s projekcijama za 2024. i 2025. godinu s pripadajućim Obrazloženjem, usklađen s Prijedlogom Proračuna Grada Samobora za razdoblje 2023.-2025. godine.

Ad 3.

Upravno vijeće Pučkog otvorenog učilišta donosi Odluku o poništenju postupka jednostavne nabave:

Poništava se postupak jednostavne nabave za nabavu plina pokrenut temeljem odluke Upravnog vijeća s 11. sjednice (Predmet nabave: Nabava plina; Broj jednostavne nabave: 1-2022; Procijenjena vrijednost 199.000,00 kn bez PDV (1.10.-30.11.2022.)).

Postupak nabave poništava se zbog nemogućnosti pridržavanja rokova propisanih postupkom jednostavne nabave.

Ad 4.

 Ravnateljica obavještava članove UV-a da ćemo napraviti izmjene POR (novo radno mjesto, promjena naziva radnog mjesta) sukladno prijedlogu Financijskog plana za 2023. godinu. Da bismo raspisali natječaj za novo radno mjesto (za koje nam je osnivač odobrio zapošljavanje) trebamo prvo promijeniti POR.

Za sljedeću smo godinu na javni poziv Zagrebačke županije poslali 5 prijavnica, Ministarstvu kulture 11 te smo prijavili dva projekta Erasmus+.

Sindikalna podružnica POU predložit će promjenu koeficijenata svih radnih mjesta radi povećanja troškova života te usklađenja s koeficijentima osnivača i drugih ustanova.

Više nije bilo pitanja te predsjednica zaključuje sjednicu u 18:30 sati.